Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 545/11/5506	Martin, 24.2.2012
EEČ : 2-40-14-2012

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Martin
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	trvalé bydlisko: XXXXX
5.	XXXXX - Šíp 
	sídlo organizácie: XXXXX
Obsahom zmieru je:
Obvinená  a poškodení uzavreli dňa 08.02.2012 pred probačným a mediačným úradníkom na Okresnom súde v Martine dohodu o zmieri, v rámci ktorej poškodení uviedli, že škodu od obvinenenej si neuplatňujú.
Dňa 18.01.2012 obvinená zložila na účet Okresnej prokuratúry v Martine peňažnú sumu vo výške 150,-EUR, určenú pre všeobecne prospešné účely. 
Poškodení spolu s obvinenou pri uzatváraní zmieru uviedli, že súhlasia s výškou stanovenej sumy určenej na všeobecne prospešné účely, ktorú obvinená zložila na účet Okresnej prokuratúry v Martine.
Predmetná suma je primeraná závažnosti spáchaného trestného činu.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-40/DI-MT-2011.

Skutková veta: 
Dňa 03.09.2011 okolo , 14,20 hod., v obci XXXXX, po riadne označenej vedľajšej ceste, viedla osobné motorové vozidlo zn. Škoda Fábia, ev. č. XXXXX, pri vchádzaní na hlavnú cestu nedala prednosť v jazde vodičovi XXXXX, nar. XXXXX, ktorý viedol osobné motorové vozidlo zn. Suzuki Swift, ev. č. XXXXX, po hlavnej ceste v smere od obce XXXXX - Priekopa ku ulici sv. Cyrila a Metoda v obci XXXXX, v dôsledku čoho došlo ku vzájomnému stretu oboch vozidiel, pri dopravnej  nehode utrpeli XXXXX, nar. XXXXX a jeho spolujazdci XXXXX, nar.  XXXXX a XXXXX, nar. XXXXX, nasledovné poranenia:
- XXXXX - pomliaždenie rebier, hodnotené ako ľahké poranenie, vyžadujúce vystavenie práceneschopnosti v trvaní do 7 dní,
- XXXXX - podvrtnutie krčnej chrbtice, pomliaždenie rebier a hrudnej kosti  v oblasti mostíka, poranenia vyžadujúce si, vzhľadom na svoj charakter, bolestivosť, rehabilitačnú starostlivosť ako aj obmedzovanie v obvyklom spôsobe života, vystavenie práceneschopnosti v trvaní 14 dní,
- XXXXX - pomliaždenie a tržnú ranu vo vlasatej časti hlavy, poranenia hodnotené z forenzného hľadiska ako ľahké, vyžadujúce vystavenie práceneschopnosti do 7 dní, 
Odôvodnenie: 
           Uznesením povereného príslušníka policajného zboru, Okresného dopravného inšpektorátu, XXXXX,  pod ČVS:ORP-40/DI-MT-2011 z 04.10.2011, bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX, nar. XXXXX,, pre prečin ublíženia na zdraví podľa § 158 Tr. zák., na skutkovom základe uvedenom vo výrokovej časti tohto uznesenia. 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor  so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu   a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Po preskúmaní predmetného spisového materiálu konštatujem, že obvinená XXXXX sa vo svojej výpovedi ku skutku, ktorý sa jej kladie za vinu, priznala a po poučení o možnosti uzavretia zmieru vyjadrila s týmto alternatívnym spôsobom ukončenia trestného stíhania súhlas. Poškodení: XXXXX, XXXXX a XXXXX taktiež vyslovii s vyššie uvedeným spôsobom ukončenia trestného stíhania súhlas.
Pre prečin ublíženia na zdraví podľa § 158 Tr. zák. je možné uložiť trest odňatia slobody až na 1 rok. 
Obvinená  a poškodení uzavreli dňa 08.02.2012 pred probačným a mediačným úradníkom na Okresnom súde v Martine dohodu o zmieri, v rámci ktorej poškodení uviedli, že škodu od obvinenenej si neuplatňujú.
Dňa 18.01.2012 obvinená zložila na účet Okresnej prokuratúry v Martine peňažnú sumu vo výške 150,-EUR, určenú pre všeobecne prospešné účely. 
Poškodení spolu s obvinenou pri uzatváraní zmieru uviedli, že súhlasia s výškou stanovenej sumy určenej na všeobecne prospešné účely, ktorú obvinená zložila na účet Okresnej prokuratúry v Martine.
Predmetná suma je primeraná závažnosti spáchaného trestného činu.
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery, som dospela k záveru, že takýto spôsob rozhodnutia je dostačujúci. 
Na základe uvedených skutočností som rozhodla tak, ako je to uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka